Eestlaste omavahelist, 9 võiduni mängitavat, finaali alustas Rehepapp peaaegu ideaalselt, kuid kahjuks eksis ta viimase palliga ja Grabele lihtne võit ning eduseis 1-0. Teine mäng oli Grabe avalöök, mille sooritamise järel polnud Grabel probleeme minna 2-0 juhtima. Järgmises mängus ei läinud Rehepappil avalöögist ühtegi kuuli sisse ja Grabele ei valmistanud mingit probleemi teha järjekordne "puhas laud", millega ta juhtis juba 3-0. "Smurf" aga ei andnud siiski alla ja näitas väga head mängu ning võitles  välja viigi 3-3. Seitsmendas mängus ei läinud Rehepappil avalöögist jällegi ühtegi kuuli sisse ning Grabe ei vaadanud enam tagasi. "Kristiine Kuulipilduja" andis Rehepappile vaid ühe võidu veel ja võttis seisuga 9-4 kindla võidu.